Diari Oficial de la Generalitat Valenciana


Sumari del DOGV 1703, del 15-01-1992 (1992/823636)

DECRET 242/1991, de 23 de desembre, del Consell de la Generalitat Valenciana, pel qual s'accepta la cessió, a títol gratuït, d'uns terrenys de 4.400 m2 situats en el Polígon A-II de Sagunt, realitzada per l'Ajuntament de Sagunt, per a la construcció d'una residencia de la Tercera Edat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/12/23/242/dof/vci/html**

### Dades del document

Número de DOGV
:   1703

Data del DOGV
:   15-01-1992

Secció del DOGV
:   DISPOSICIONS GENERALS

Número del document
:   1992/823636


Data del document
:   23-12-1991

Organisme emissor
:   Conselleria d'Economia i Hisenda

Tipus de document
:   Decret

Decret 242/1991, de 23 de desembre, del Consell de la Generalitat Valenciana, pel qual accepta la cessió, a títol gratuït, d'uns terrenys de 4.400 m2 situats en el polígon A-II de Sagunt, realitzada per l'Ajuntament de Sagunt, per a la construcció d'una residència de la tercera edat.  
L?Ajuntament de Sagunt, en sessió plenària de dates 12 de juliol i 24 de setembre de 1991, va acordar la cessió a la Generalitat Valenciana d'un solar de 4.400 m2 de superfície situat a Sagunt, polígon A- II (PERI- I), del qual és propietari.  
La cessió es realitza amb el fi determinant de construir-hi un centre de tercera edat.  
A petició del Conseller de Treball i Afers Socials s'iniciaren els tràmits legals oportuns per a l'acceptació i formalització de la cessió gratuïta del solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d?octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda, i amb la deliberació prèvia del Govern Valencià, en la reunió del dia 23 de desembre de 1991,  
DECRETE  
Article primer  
S'accepta la cessió a títol gratuït, realitzada per l?Ajuntament de Sagunt, d'un solar edificable de 4.400 m2 de superfície situat en el polígon A- II de Sagunt, els límits del qual són: al nord i a l'est, amb el límit d'aquesta unitat d'actuació que confronta amb la Unitat d?Actuació A- I del PERI- I; sud, amb l'illa A-3, formant una línia trencada, vorera perimetral enmig; i oest, amb carrer Maestrat.  
Figura inscrita en el Registre de la Propietat de Sagunt, al tom 1.763, llibre 394, foli 202, finca número 37.696, inscripció 1ª.  
Article segon  
- Aquesta cessió gratuïta comporta el compromís, per part de la Generalitat Valenciana, de construir-hi una residència de la tercera edat.  
Article tercer  
El dret de propietat sobre els terrenys objecte de cessió s'haurà d'incorporar a l?Inventari General de Béns i Drets de la Generalitat Valenciana.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 23 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI